《七月十五夜对保安对月二首 其二》
宋代·邓林

练练飞明镜，亭亭转玉盘。山河微有影，蟾兔不胜寒。

塞外犹为客，闺中正倚阑。清光随处有，千里思同看。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。